Source: https://www.liestany.sk/samosprava/vzn/2-2016/
Timestamp: 2019-05-24 21:33:07+00:00

Document:
2/2016 :: Obec Liešťany
Úvodná stránka > Samospráva > VZN > 2/2016
Obec Liešťany v súlade s ustanovením § 6 zákona SNR č. 369/1990 Zb. o obecnom zriadení v znení neskorších predpisov, v zmysle zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „ zákon o miestnych daniach“) vydáva toto
Všeobecne záväzné nariadenie obce Liešťany č. 2/2016 o miestnom poplatku za komunálne odpady a drobné stavebné odpady
Obecné zastupiteľstvo v Liešťanoch podľa § 11 ods. 4 písm. d) a e) zákona SNR č. 369/1990 Zb. o obecnom zriadení v znení neskorších predpisov v nadväznosti na zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady ukladá s účinnosťou od 1.1.2017 miestny poplatok za komunálne odpady a drobné stavebné odpady.
Toto všeobecne záväzné nariadenie upravuje sadzu a určenie poplatku, hodnotu koeficientu, podmienky na vrátenie poplatku, podmienky a podklady na zníženie poplatku alebo odpustenie poplatku.
1.Poplatok platí poplatník, ktorým je:
a) fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávnatý porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len nehnuteľnosť),
2. Ak má osoba podľa odseku 1 písmeno a) tohto nariadenia v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa odseku 1 písmena a) v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu. Ak má osoba podľa ods. 1 pís. a) v obci trvalý pobyt alebo prechodný pobyt a súčasne je podľa odseku 1 pís. c) fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň, poplatok platí iba raz z dôvodu trvalého pobytu alebo prechodného pobytu.
Obec stanovuje sadzbu poplatku nasledovne:
0,0466 € za osobu a kalendárny deň,
0,0122 € za jeden liter komunálnych odpadov pre poplatníka uvedeného v § 2 ods. 1 pís. b) a c).
(0,0122 x 110 litrov = 1,342 x 26 vývozov = 34,89 eura)
0,040 € za kilogram drobných stavebných odpadov bez obsahu škodlivín,
koeficient pre výpočet ukazovateľa produkcie komunálneho odpadu sa ustanovuje v hodnote 1.
Výška poplatku sa určuje:
Pre poplatníka podľa § 3 písm. a) tohto nariadenia sa poplatok určí ako súčin sadzby poplatku a počtu kalendárnych dní v zdaňovacom období, počas ktorých má alebo bude mať poplatník v obci trvalý alebo prechodný pobyt, alebo počas ktorých nehnuteľnosť užíva alebo je oprávnený ju užívať.
Pre poplatníka podľa § 3 písm. b) tohto nariadenia množstvový zber – ako súčin frekvencie odvozov, sadzby a objemu zbernej nádoby, ktorú poplatník užíva v súlade so zavedeným systémom zberu komunálnych odpadov a drobných stavebných odpadov.
1. Poplatník je povinný v priebehu zdaňovacieho obdobia oznámiť obci vznik a zánik poplatkovej povinnosti a zmeny skutočností rozhodujúcich pre vyrubenie poplatku do 30 dní odo dňa zmeny, vzniku alebo zániku poplatkovej povinnosti.
VYRUBENIE POPLATKU
Obec Liešťany vyrubuje poplatok každoročne rozhodnutím na celé zdaňovacie obdobie.
Poplatok za drobný stavebný odpad bez obsahu škodlivín obec nevyrubuje rozhodnutím. Uhrádza sa do pokladne obce v hotovosti.
Obec Liešťany vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a ktorý preukáže splnenie podmienok na vrátenie poplatku alebo jeho pomernej časti:
- na základe žiadosti, v ktorej poplatník uvedie deň zániku poplatkovej povinnosti, a na základe dokladov, ktoré preukazujú zánik vlastníckeho práva k nehnuteľnosti na území obce Liešťany, ktorú bol poplatník oprávnený užívať a v ktorej nemal evidovaný trvalý alebo prechodný pobyt,
- na základe žiadosti, v ktorej poplatník uvedie deň zániku poplatkovej povinnosti z dôvodu ukončenia trvalého alebo prechodného pobytu v obci Liešťany, pričom skončenie pobytu si správca dane overí v evidencii obyvateľstva,
- na základe žiadosti, v ktorej poplatník uvedie deň zániku poplatkovej povinnosti, a na
základe dokladov, ktoré preukazujú ukončenie podnikateľskej činnosti na území obce
Liešťany.
Podkladom pre vrátenie poplatku je splnenie oznamovacej povinnosti podľa § 80 ods. 2 zákona č. 582/2004 Z. z.
Na základe písomnej žiadosti poplatníka obec Liešťany zníži poplatok o 7,00 € za rok ak poplatník jednoznačne preukáže hodnovernými dokladmi, že sa viac ako 90 dní v zdaňovacom období nezdržiava alebo nezdržiaval na území obce.
1. Študenti SŠ a VŠ mimo trvalé bydliska – aktuálne potvrdenie o návšteve školy formou denného štúdia alebo aktuálne potvrdenie o ubytovaní v mieste štúdia.
2. Občania pracujúci v zahraničí – potvrdenie o zamestnaní v zahraničí vzťahujúce sa na zdaňovacie obdobie. Ak potvrdenie nie je v slovenskom alebo v českom jazyku je potrebné k dokladom doložiť aj jeho preklad do slovenského jazyka (nevyžaduje sa úradný preklad).
3.Občania pracujúci v SR mimo trvalého bydliska – potvrdenie o zamestnaní (doklady vzťahujúce sa na zdaňovacie obdobie).
4. Fyzické osoby, ktoré v obci nemajú trvalý pobyt ani prechodný pobyt a vlastnia nehnuteľnosti slúžiace na bývanie.
Vo výnimočných prípadoch je možné predložiť úradne overené čestné vyhlásenie.
V prípade, že podmienky na zníženie poplatku pretrvávajú aj v ďalšom zdaňovacom období , je potrebné predložiť doklady pre zníženie za každé zdaňovacie obdobie.
1. Na základ písomnej žiadosti poplatníka obec Liešťany odpustí poplatok alebo jeho pomernú časť za obdobie, počas ktorého sa poplatník na území obce nezdržiaval dlhšie ako 90 dní, čo obci preukáže hodnovernými dokladmi. Takýmito dokladmi sú:
a) potvrdenie o výkone väzby alebo výkone trestu odňatia slobody,
b) potvrdenie o pobyte v domove alebo ústave sociálnej starostlivosti alebo obdobnom zariadení,
c) potvrdenie príslušnej obce o tom, že sa poplatník zdržuje na jej území s uvedením dĺžky tohto pobytu , vrátane dokladu o zapojení sa do systému zberu komunálneho odpadu tejto obce, t.j. rozhodnutie o vyrubení poplatku na poplatníka z titulu trvalého alebo prechodného pobytu, nie z dôvodu užívania nehnuteľnosti v tejto obci, vrátane dokladu o úhrade poplatku za príslušné obdobie.
V žiadosti poplatník uvedie dôvod, pre ktorý žiada poplatok odpustiť. K žiadosti je potrebné priložiť doklady, ktoré preukazujú skutočnosti, pre ktoré poplatník žiada odpustiť poplatok.
V prípade, že podmienky na odpustenie poplatku pretrvávajú aj v ďalšom zdaňovacom období, je potrebné predložiť doklady na odpustenie poplatku za každé zdaňovacie obdobie.
2. Obec oslobodí od poplatku:
a) deti narodené v priebehu roka
b) vlastníkov chát (nehnuteľnosti zapísané na LV ako chaty) v k.ú. obce.
1. Dňom účinnosti tohto Všeobecne záväzného nariadenia č. 2/2016 o miestnom poplatku za komunálne odpady a drobné stavebné odpady sa zrušuje Všeobecne záväzné nariadenie č. 5/2015 zo dňa 10.12.2015.
2. Toto Všeobecne záväzné nariadenie č. 2/2016 bolo schválené Obecným zastupiteľstvom v Liešťanoch dňa 12. decembra 2016 uznesením č. 74/2016.
3. Toto nariadenie nadobúda účinnosť 1. januára 2017.
Ľubomír Noska
Vyvesené dňa: 13.12.2016

References: § 6
 § 11
 § 2
 § 3
 § 3
 § 80